stanford-oval/wikipedia huggingface dataset:
ראדיבויה בראיוביץ'

ראדיבויה בראיוביץ' (בסרבית: Радивоје Брајовић; נולד ב-11 בינואר 1935) היה נשיא הרפובליקה הסוציאליסטית של מונטנגרו.
ביוגרפיה

בראיוביץ' נולד בפץ'. הוא קיבל תואר במשפטים מאוניברסיטת בלגרד ב-1957. הוא היה מזכיר תנועת הנוער של רפובליקת מונטנגרו, ולאחר מכן היה מזכיר לענייני עבודה, בריאות וביטוח לאומי. בשנת 1978 הוא נבחר לסגן יושב ראש הפרלמנט של מונטנגרו ובאוקטובר 1979 היה ליושב ראש הפרלמנט. בשנים 1982–1986 הוא היה נשיא המועצה המבצעת של מונטנגרו, תפקיד המקביל לראש ממשלה. במאי 1986 הוא נתמנה לנשיא הרפובליקה הסוציאליסטית של מונטנגרו, תפקיד בו כיהן עד מאי 1988. באוקטובר 1988 הודיע בראיוביץ' על התפטרותו מנשיאות הרפובליקה בפני אלפי פועלים במפעל בניקשיץ'.
הערות שוליים

↑  חבר בנשיאות מונטנגרו התפטר בדמעות לעיני המוני פועלים זועמים, מעריב, 11 באוקטובר 1988
| --- | --- |
בקרת זהויות :  GND: 1210830078  ISNI: 0000 0000 3003 0359  LCCN: n79098943  NKC: js20191058012  NSK: 000789699  VIAF: 2738159477755427990004   WorldCat (עם VIAF): 2738159477755427990004 
ערך זה הוא קצרמרבנושא פוליטיקאים ובנושא יוגוסלביה. אתם מוזמנים לתרום לוויקיפדיה ו.
שטר בן מיליון

| --- | --- |
כרזת הסרט שטר בן מיליון
כרזת הסרט שטר בן מיליון
 מבוסס על:  ספר של מארק טוויין
 בימוי:  רונלד נים 
 הופק בידי:  ג'ון האוסמן
 תסריט:  ג'יל קרייגי 
 עריכה:  קליב דונר
 שחקנים ראשיים:  גרגורי פק ג'יין גריפית'
 מוזיקה:  ויליאם אלווין
 צילום:  ג'פרי אנסוורת'
 מדינה:  בריטניה
 חברה מפיצה:  Rank Organisation
 הקרנת בכורה:  7 בינואר 1954
 משך הקרנה:  90 דקות
 שפת הסרט:  אנגלית
 סוגה:  דרמה קומית, סרט קומדיה 
 מקום התרחשות:  לונדון 
 דף הסרט ב־IMDb
 
שטר בן מיליון (באנגלית: The Million Pound Bank Note) הוא סרט קומדיה בריטי משנת 1954 עם גרגורי פק בתפקיד הראשי.
התסריט מבוסס בחלקו הגדול על סיפור קצר בשם זה מאת מארק טוויין שיצא לאור בשנת 1893. הסיפור הוא סאטירה חברתית המתארת את יחסה המשתנה של החברה לאנשים ממעמד חברתי גבוה או נחות. אדם שנחשב עשיר הוא מקובל בחוגי החברה הגבוהה וכשהוא הופך עני הוא נזרק משם.
תקציר העלילה

שני אחים עשירים ומשועממים בלונדון, אוליבר (רונלד סקוויר) ורודריק (וילפריד הייד-וייט) מונפלייה מתערבים ביניהם האם רק רושם של עושר יכול לקיים אדם במשך חודש בלי לשלם כלום. הם מקבלים לשם כך מבנק אנגליה, שטר של מיליון פאונדים.
הם רואים מהחלון אדם צעיר צועד לבוש בבגדים בלויים וקוראים לו להיכנס. הבחור מציג עצמו כהנרי אדמס (גרגורי פק), אמריקאי שסירתו התקלקלה בים והוא ניצל על ידי אנייה בריטית שהביאה אותו ללונדון וכעת הוא חסר כל ומובטל.
הם נותנים לו מעטפה ואומרים שיש בה קצת כסף וכי יפתח אותה רק כעבור שעה. עד אז הם מסתלקים מהמקום. אדמס המופתע והרעב, נכנס למסעדה ומזמין ארוחה דשנה. בעל המסעדה והמלצר מביטים בו בחשדנות. כשהוא מתבקש לשלם הוא פותח את המעטפה ורואה לתדהמתו ולתדהמת כולם את השטר בן מיליון. הוא מבקש עודף אבל היחס אליו משתנה, בעל המסעדה משתחווה לו, מוותר על התשלום ומבקש שיבוא עוד פעם כי מיליונר כזה הוא אבן שואבת למבקרים בעתיד. במעטפה הוא מוצא מכתב משני האחים המורה לו לא לשלם דרך השטר הזה במשך שלושים יום ואז להחזיר להם אותו והם ימצאו לו עבודה בשכר גבוה. כשהוא חוזר לבית האחים מתברר לו שהם עזבו את המקום ויחזרו בעוד שלושים יום...
סצנה דומה מתרחשת בחנות בגדים. אדמס מבקש לרכוש חליפה. המוכר מסתכל עליו בזלזול ומציע לו חליפה זולה אולם כאשר הוא רואה את השטר הוא נדהם ומראה זאת לבעל החנות שמיד מתחיל לקחת מידות לחליפות מכנסיים וסט שלם עם בגדים ללא תשלום. הוא ממליץ לאדמס על מלון יוקרתי ומודיע זאת למלון. כאשר אדמס מגיע הוא מתקבל בכבוד מלכים כראוי למיליונר... לשם כך הם מפנים מסוויטה מפוארת את הדוכס מפרונגל (אלפרד מתיוס) ששונא ינקים ומבטיח לנקום באדמס.
בינתיים מפרסמים כל העיתונים על המליונר האמריקאי והוא הופך לידוען וחביב החברה הגבוהה. הוא מוזמן לנשפים ובאחד מהם הוא פוגש ביפהפייה פורשיה לנגהם (ג'יין גריפית') והם מתאהבים.
אדמס פוגש באיש החברה הגבוהה בשם הייסטינגס (הרטלי פאוור) בעל מניות של במכרות פחם והוא משכנע אותו שייתן את שמו לקניית המניות ויבוא על שכרו אדמס מסכים, אנשים רצים לרכוש את המניות וערכן עולה.
בינתיים מצליח אדמס לספר את האמת לפורשיה, היא נרגזת ועוזבת אותו. הדוכס ששונא אותו מצליח לגנוב את השטר. מחזיקי המניות דורשים מאדמס להראות את השטר אבל הוא מודיע שהשטר לא ברשותו. מתחיל עימות מילולי ופיזי ואדמס מתפרסם בעיתונים כנוכל.
לבסוף מרחם עליו הדוכס ומחזיר לו את השטר. אדמס מראה אותו לקהל שמשתכנע ומתחיל שוב לקנות מניות. פורשיה סולחת לו, שניהם חוזרים לשני האחים ואדמס מחזיר להם את השטר אך אומר שהרוויח במניות ולא צריך כעת מהם דבר והזוג יוצא מחובק ושמח.
מייקל קמפיון (שחקן)

| --- | --- |
אין תמונה חופשית
 לידה:  26 ביולי 2002 (בן 22) אטלנטה, ארצות הברית 
 מדינה:  ארצות הברית 
 פרופיל ב-IMDb
 
מייקל קמפיון (באנגלית: Michael Campion, נולד ב-26 ביולי 2002) הוא שחקן וקוסם אמריקאי, הידוע בעיקר בזכות הופעתו כג'קסון פולר בסדרת הטלוויזיה צער גידול בנות - הדור הבא.
ביוגרפיה

קמפיון נולד באטלנטה, ג'ורג'יה ב-26 ביולי 2002. הוא גדל באורלנדו, פלורידה, שם למד משחק והופיע בתיאטרון קהילתי. משפחתו עברה לוס אנג'לס, שם המשיך בקריירת המשחק.
קריירה

תפקיד הפריצה של קמפיון היה בסדרת הטלוויזיה בהפקת נטפליקס, צער גידול בנות - הדור הבא. במהלך חמש העונות של הסדרה, הוא גילם את ג'קסון פולר בן העשרה השובב של המשפחה. קמפיון גם קוסם מקצועי. הוא החל לבצע קסמים בגיל שמונה.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2015 | רובו-דוג | טיילר אוסטין | סרט באורך מלא |
| 2015 | Christmas Trade | רובי טיילור | סרט באורך מלא |
| 2017 | Finding Eden | סם | סרט באורך מלא |
| 2016–2020 | צער גידול בנות - הדור הבא | ג'קסון פולר | תפקיד ראשי |
| 2017 | רובו-דוג 2 | טיילר אוסטין | סרט צילום |
| 2019 | Red Ruby | תיאו | תפקיד ראשי, סדרת אינטרנט |
הערות שוליים

↑  "Michael Campion". Rotten Tomatoes. נבדק ב-6 בנובמבר 2023. {{cite web}}:  (עזרה)
↑  Allan, Brett (13 ביולי 2021). "Actor Michael Campion - "Fuller House" Actor, Magician and Being a Creative". The Brett Allan Show. נבדק ב-6 בנובמבר 2023. {{cite web}}:  (עזרה)
↑  "Michael Campion". Michael Campion: First Class Magic. נבדק ב-6 בנובמבר 2023. {{cite web}}:  (עזרה)
↑  "'Fuller House' Stars Michael Campion & Soni Nicole Bringas Dish On Return To The Show (EXCLUSIVE)". Access Hollywood. 23 במאי 2019. נבדק ב-6 בנובמבר 2023. {{cite web}}:  (עזרה)
↑  K, Neetha (1 ביוני 2020). "'Fuller House' star Michael Campion says final episodes will make fans cry and hopes for a 'Fullest House' soon". MEAWW. נבדק ב-6 בנובמבר 2023. {{cite web}}:  (עזרה)
↑  Boedeker, Hal (10 בדצמבר 2018). "'Fuller House' actor values Orlando training". Orlando Sentinel. נבדק ב-6 בנובמבר 2023. {{cite web}}:  (עזרה)
↑  Dyball, Rennie (13 בינואר 2016). "Move Over, Michelle Tanner! Meet the New Kids of 'Fuller House'". People. נבדק ב-6 בנובמבר 2023. {{cite web}}:  (עזרה)
↑  Rubenoff, Sarah (16 בפברואר 2016). "Who Is Michael Campion, Aka Jackson Fuller? He's Psyched To Star In 'Fuller House'". Romper. Bustle. נבדק ב-6 בנובמבר 2023. {{cite web}}:  (עזרה)
↑  Bricker, Tierney (1 באוקטובר 2015). "Fuller House: Meet D.J. and Kimmy's Adorable Children! Candace Cameron Bure Dishes on Her "Funny" TV Kids". E! News. נבדק ב-6 בנובמבר 2023. {{cite web}}:  (עזרה)
↑  "Fuller House". Warner Bros. Entertainment Inc. 2016. נבדק ב-1 באפריל 2016. {{cite web}}:  (עזרה)
↑  "First Photos From 'Fuller House' Show a Tearful Tanner Family Reunion". CBS Television Distribution. 7 בינואר 2016. נבדק ב-23 במרץ 2016. {{cite news}}:  (עזרה)
↑  "'Fuller House' star to perform at Magic Dove in Cocoa Village". Florida Today. 7 במרץ 2018. נבדק ב-6 בנובמבר 2023. {{cite web}}:  (עזרה)
| --- | --- |
בקרת זהויות :  LCCN: no2017165992  VIAF: 5299151433045456420007   WorldCat (עם VIAF): 5299151433045456420007
מחלה מטבולית

| --- | --- |
סיבים אדומים מרופטים במחלה מיטוכונדרית
 תחום:  אנדוקרינולוגיה 
 קישורים ומאגרי מידע
 MeSH:  D008659
 סיווגים
 ICD-10:  E70-E90 
 ICD-11:  (5C50-5D2Z), Postprocedural endocrine or metabolic disorders  (5D40-5D46) 
 
מחלה מטבולית היא הפרעה הפוגעת בעיבודם ובהפצתם בגוף של "עקרונות המזון" (המקרונוטריאנטים), כמו חלבונים, שומנים ופחמימות. המחלות המטבוליות מתרחשות כאשר התהליך התקין של חילוף החומרים (המטבוליזם) נפגע בעקבות תגובות כימיות אבנורמליות בגוף. חלק מהמחלות המטבוליות מוגדרות כליקוי של גן מורש יחיד, כשברוב המקרים מדובר בליקוי אוטוזומלי רצסיבי. כמו כן קיימות מחלות מטבוליות נרכשות.(בעקבות תזונה לקויה, רעלים או טוקסינים, זיהומים וכו').
רוב האנשים הנפגעים ממחלות אלה  נראים בריאים תקופות של ימים, חדשים ואף שנים
מבחינה פתוגנטית המחלות המטבוליות מתאפיינות ב:
עלייה בתוצרי ביניים מטבוליים – כמו אלקפטונוריה, אצידוריה משולבת חומצה מלונית ומתיל-מלונית, פנילקטונוריה ופורפיריה
ליקוי בהובלת חמרים – כמו במחלת הרטנופ, ציסטינוריה
ייצור מטבוליטים לא רגילים – למשל החומצה הפניל-פירובית בפנילקטונוריה, חומצות דיקרבוקסיליות בהפרעות בחמצון החומצות השומניות
אגירת תוצרי חילוף חומרים (תזאוריסמוזיס)
הפרעות המאובחנות במעבדה: במטבוליזם השומנים (למשל היפרליפידמיה – העלייה ברמת השומנים בדם במטבוליזם החומצות האמיניות או החלבונים (למשל פורפיריה, שהיא הפרעה בייצור ההמוגלובין), מטבוליזם הפחמימות (למשל סוגים מסוימים של סוכרת) וכמו כן במטבולים המינרלים (למשל חוסר הפוספטים).
קיימות מעל 500 מחלות מטבוליות.
מחלות מטבוליות שכיחות

1.סוכרת - מחלה המונעת מהגוף ויסות סדיר של רמת הסוכר בדם בעזרת אינסולין (בארה"ב 11% במאוכלוסייה, 2018)
סוג 1 - הפרעה אוטוימונית, נדרש לטיפול באינסולין
סוג 2 - הגוף  אינו מוסגל להשתמש נכונה באינסולין, עלול להתפתח בכל גיל ויכול להופיע כתוצאה מגורימים כמו תזונה לא נכונה
תוצאה ממוטציה גנטית שהמגבילה האת ייצור הגלוקוצרברוזידאזב. כמויות לא מספיקות של אנזים זה גורמות להצטברות של שומנים. רוב חולי גושה יש להם סוג 1  של המחלה, עם תסמינים כמו עייפות ו נטיי ה לחבורות.,
מחלה הפוגעת בצורה זבה נספגת הברזל, נובעת ממוטציה ב גן HFE או כמות מופרזת של אכילת ברזל או קבלת  עירויי דם. המחלה גורמת לבניית 
תסמינים : עייפות, או חולשה,  כאבי פרקים, קשיים בתפקוד המין, הכהיית השיער
החולים אינם מסוגלים לפרק חומצות אמיניות ועלולים להיפגע נזק מוחי. 
5.מחלות מיטוכונדריות
מיטוכונדריות נמנעות ליצור מספיק אנרגיה כדי להבטיח פעילות תקינה של התאים. נוצרות על ידי מוטציה גנטית
סימנים ותסמינים

במחלות מטבוליות עלולים להופיע תסמינים כמו תשישות, ירידה במשקל, צהבת ופרכוסים. התסמינים יכולים להשתנות לפי סוג המחלה המטבולית.
מבחינים ארבע קטגוריות של תסמינים:
תסמינים חריפים
תסמינים בעלי התחלה מאוחרת
תסמינים כלליים מתקדמים
תסמינים קבועים
התסמינים מתחילים בדרך כלל כשמטבוליזם הגוף (חילופי החומרים) שרוי תחת מצב דחק - למשל אחרי צום ממושך או בזמן מחלת חום. במחלות מטבוליות מסוימות ניתן להשיג סריקה אבחנתית טרום-לידתית.
סוגים של מחלות מטבוליות

הקבוצות העיקריות של מחלות מטבוליות הן:
חוסר איזון חומצה-בסיס
מחלות מטבוליות מוחיות
הפרעות במטבוליזם של הסידן
הפרעות בתיקון DNA
הפרעות במטבוליזם הגלוקוז
היפרלקטטמיה
הפרעות במטבוליזם הברזל
הפרעות במטבוליזם של השומנים
תסמונת הספיגה הלקויה
תסמונת מטבולית -  צבר של מצבים המגבירים את הסיכון למחלת לב, אירוע מוחי וסוכרת סוג ב
ליקוי מולד של המטבוליזם
מחלה מיטוכונדרית
הפרעות במטבוליזם של הזרחן
פורפיריה
ליקויים בפרוטאוסטזיס
מחלות מטבוליות של העור
קחקסיה
חוסר איזון מים-אלקטרוליטים
היסטוריה

ב-1908 הרופא הבריטי סר ארצ'יבלד גארוד מצא שארבע מחלות ממושכות תורשתיות - אלקפטונוריה, פנטוזוריה, הלבקנות (אלביניזם) והציסטינוריה - נגרמות על ידי ליקויים במסלולים ביוכמיים ספציפיים בעקבות הפחתת פעילות או חוסר מוחלט של אנזים מסוים.
הערות שוליים

↑  Medical News Today
↑  Fernandes, John; Saudubray, Jean-Marie; Berghe, Georges van den (2013-03-14). Inborn Metabolic Diseases: Diagnosis and Treatment. Springer Science & Business Media. p. 4. ISBN 9783662031476. ארכיון מ-2023-01-10. נבדק ב-2015-09-06.
| --- | --- |
בקרת זהויות :  NLI: 987007565652605171  GND: 4057701-6  LCCN: sh85084014  LNB: 000099534  NDL: 00561099  NKC: ph184945 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מתאו סיולי

מתאו סיולי (באיטלקית: Matteo Sioli; נולד ב-1 באוקטובר 2005) הוא אתלט איטלקי, זוכה מדליית ארד באליפות אירופה באולם (אפלדורן 2025) בקפיצה לגובה.
ביוגרפיה > 2024 > סגן אלוף עולם עד גיל 20

באליפות העולם עד גיל 20 שנערכה בלימה שבפרו באוגוסט זכה במדליית כסף בקפיצה לגובה בשיא אישי חדש של 2.23 מטר.
ביוגרפיה > 2025 > מדליית ארד באליפות אירופה באולם

באליפות אירופה באולם שנערכה באפלדורן שבהולנד במרץ זכה במדליית ארד בקפיצה לגובה בשיא אישי חדש של 2.29 מטר, אחרי אולג דורושצ'וק מאוקראינה (2.34 מטר) ויאן שטפלה מצ'כיה (2.29 מטר).
שיאים אישיים > אצטדיון

קפיצה לגובה: 2.23 מטר (2024)
שיאים אישיים > אולם

קפיצה לגובה: 2.29 מטר (2025)
ספייס קאובויס

| --- | --- |

 בימוי:  קלינט איסטווד 
 הופק בידי:  קלינט איסטווד 
 עריכה:  ג'ואל קוקס 
 שחקנים ראשיים:  קלינט איסטווד ג'ון מלורי אשר Eli Craig ברברה בבקוק בלייר בראון ג'יי לנו ג'רלד אמריק Cooper Huckabee ג'ון האם רנה אולסטד טובי סטיבנס ג'יימס קרומוול ג'יימס גארנר דונלד סאת'רלנד טומי לי ג'ונס ראדה שרבג'יה מרשה גיי הארדן לורן דיין ויליאם דיוויין קורטני ואנס Matt McColm 
 מוזיקה:  לני נילהאוס 
 צילום:  ג'ק נגרין 
 מדינה:  ארצות הברית 
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  2 בנובמבר 2000 
 משך הקרנה:  126 דק' 
 שפת הסרט:  אנגלית 
 סוגה:  סרט מדע בדיוני, סרט קומדיית פעולה, סרט הרפתקאות, סרט חבר'ה, סרט דרמה 
 מקום התרחשות:  יוסטון 
 הכנסות באתר מוג'ו:   spacecowboys
 דף הסרט ב־IMDb
 
ספייס קאובויס (באנגלית: Space Cowboys) הוא סרט מדע בדיוני-הרפתקאות אמריקאי משנת 2000, בבימויו ובכיכובו של קלינט איסטווד. התסריט נכתב על ידי קן קאופמן והאוורד קלאוסנר. הסרט משלב בין דרמה, מתח והומור, ומספר את סיפורם של ארבעה אסטרונאוטים לשעבר שנשלחים למשימה בחלל בגיל מבוגר, כדי לתקן לוויין סובייטי מתקופת המלחמה הקרה.
בתפקידים הראשיים מככבים קלינט איסטווד, טומי לי ג'ונס, דונלד סאת'רלנד וג'יימס גארנר, שמגלמים טייסים לשעבר מחיל האוויר האמריקאי, אשר נאלצו לפרוש מתוכנית החלל בשנות ה-50. כעת, חמישה עשורים לאחר מכן, נאס"א מבינה כי הם היחידים שיכולים לתקן את הלוויין הרוסי שמערכת ההפעלה שלו מבוססת על טכנולוגיה מיושנת שהם פיתחו. הסרט זכה להצלחה מסחרית והכניס 128.9 מיליון דולר ברחבי העולם מול תקציב של 65 מיליון דולר.
עלילה

בשנות ה-50, ארבעה טייסי ניסוי מחיל האוויר האמריקאי – פרנק קורווין, הוק הוקינס, ג'רי או'ניל וטנק סליבן – היו מועמדים להיות האסטרונאוטים הראשונים של ארצות הברית, אך תוכניתם נקטעה כאשר נאס"א הוקמה והם הוחלפו על ידי קופים. חמישים שנה לאחר מכן, לוויין תקשורת רוסי מתקופת המלחמה הקרה מתחיל לאבד שליטה, ונאס"א מגלה כי מערכותיו מבוססות על טכנולוגיה אמריקאית ישנה, אותה תכנן בזמנו פרנק קורווין.
מנהל נאס"א, בוב גרסון, מבין כי רק פרנק והצוות שלו יכולים להבין את התכנון של הלוויין ולתקן אותו. למרות התנגדות ראשונית, נאס"א מסכימה להכשיר אותם למשימה בחלל, כאשר לצידם מצטרפים גם אסטרונאוטים צעירים. עם עלייתם לחלל, הקבוצה מגלה כי הלוויין אינו סתם מערכת תקשורת אלא מכיל ראשי נפץ גרעיניים שנועדו לפגיעה בלוויינים אמריקאים.
במאבק מתוח, הוק מחליט להקריב את עצמו כדי להסיט את הלוויין למסלול התנגשות עם הירח, בעוד שאר הצוות חוזר בשלום לכדור הארץ. הסצנה האחרונה בסרט מראה את גופתו של הוק שוכבת על פני הירח, מגשימה את חלומו הישן להיות האדם הראשון שמגיע לשם.
צוות השחקנים

קלינט איסטווד – פרנק קורווין, טייס לשעבר ומהנדס שהתכנונים שלו נמצאים בלוויין הסובייטי.
טומי לי ג'ונס – הוק הוקינס, טייס כריזמטי ומומחה תעופה.
דונלד סאת'רלנד – ג'רי או'ניל, איש מערכות חכמות ואחראי טכנולוגיה.
ג'יימס גארנר – טנק סליבן, איש ניווט וטקטיקה.
ג'יימס קרומוול – בוב גרסון, מנהל נאס"א שמתנגד תחילה למשימה.
מרשה גיי הארדן – שרה הולנד, מהנדסת בכירה בנאס"א.
ביקורות

ספייס קאובויס קיבל ביקורות חיוביות בדרך כלל. באתר Rotten Tomatoes הסרט מחזיק בציון של 78% בהתבסס על 127 ביקורות, עם קונצנזוס המבקרים: "הסרט מצליח לשלב הרפתקה, הומור ודרמה בצורה מהנה, עם צוות שחקנים כריזמטי שמרים אותו לשחקים." באתר Metacritic הסרט קיבל ציון ממוצע של 73 מתוך 100, בהתבסס על 32 ביקורות, המעיד על ביקורות חיוביות בדרך כלל.
מבקרים שיבחו את הבימוי של קלינט איסטווד ואת ההומור של הסרט, כמו גם את הדינמיקה בין השחקנים הוותיקים. רבים ראו בסרט מחווה לנאס"א ולתור הזהב של חקר החלל. עם זאת, חלק מהביקורות ציינו כי עלילת המשימה הרוסית הייתה מעט קלישאתית ולא חדשנית במיוחד.
הסרט זכה להצלחה בקופות, במיוחד בקרב קהל מבוגר שזיהה בו ניחוח נוסטלגי, והוא נחשב לאחד הסרטים הזכורים של תחילת שנות ה-2000 בתחום המדע הבדיוני וההרפתקאות.
רחצת בת שבע

| --- | --- |

 מידע כללי
 צייר:  קורנליס ואן הארלם 
 תאריך יצירה:  1594 
 טכניקה וחומרים:  קנבס, צבע שמן 
 ממדים בס"מ
 רוחב:  64 ס״מ 
 גובה:  77.5 ס״מ 
 נתונים על היצירה
 מספר יצירה:  SK-A-3892 (רייקסמוזיאום) 
 מיקום:  רייקסמוזיאום
 
רחצת בת שבע הוא ציור שמן על בד מאת האמן ההולנדי קורנליס ואן הארלם (אנ'), שנוצר בשנת 1594. הציור מוצג במוזיאון רייקסמוזיאום.
תיאור הציור ופרשנות

הציור מתאר את בת שבע רוחצת באוויר הפתוח בליווי שתי משרתות. כאשר המלך דוד מבחין בה ממרומי ארמונו, הוא מתאהב בה עמוקות. דמותו של דוד אינה מופיעה בציור, שכן ואן הארלם בחר להציג את הסיפור המקראי מנקודת מבטו של המלך עצמו. כך, הצופה תופס את מקומו של דוד כמתבונן בשלוש הנשים העירומות.
בת שבע  רחצה באוויר הפתוח. המלך דוד הבחין בה מגג ארמונו. באופן מעניין, הצייר לא תיאר את דוד עצמו, אלא רק רמז לנוכחותו באמצעות הארמון המופיע ברקע. בשל העובדה שמשרתתה של בת שבע היא שחורה, הציור, בעל האופי הארוטי העדין, מקבל גוון אקזוטי.
הערות שוליים

↑  Het toilet van Bathseba, Rijksmuseum.nl (בהולנדית)
↑  Bathsheba at her Toilet by Cornelis Cornelisz. van Haarlem | USEUM, useum.org (באנגלית)
| --- | --- |
בקרת זהויות :  RKDimages ID: 752
ויקטור פטשון

ויקטור פטשון (בשוודית: Wictor Petersson; נולד ב-1 במאי 1998) הוא אתלט שוודי, סגן אלוף אירופה באולם (אפלדורן 2025) בהדיפת כדור ברזל.
ביוגרפיה > 2015 > מדליית ארד באליפות עולם עד גיל 18

באליפות העולם עד גיל 18 שנערכה בקאלי שבקולומביה ביולי זכה במדליית ארד בהדיפת כדור ברזל (5 ק"ג) בשיא אישי חדש של 21.56 מטר.
ביוגרפיה > 2016 > סגן אלוף עולם עד גיל 20

באליפות העולם עד גיל 20 שנערכה בבידגושץ' שבפולין ביולי זכה במדליית כסף בהדיפת כדור ברזל (6 ק"ג) בשיא אישי חדש של 20.65 מטר.
ביוגרפיה > 2019 > מדליית ארד באליפות אירופה עד גיל 23

באליפות אירופה עד גיל 23 שנערכה ביבלה שבשוודיה זכה במדליית ארד בהדיפת כדור ברזל בתוצאה של 19.53 מטר.
באליפות העולם שנערכה באוקטובר סיים במקום 19 בהדיפת כדור ברזל בתוצאה של 20.31 מטר.
ביוגרפיה > 2021

באליפות אירופה באולם שנערכה בטורון שבפולין במרץ סיים במקום חמישי בהדיפת כדור ברזל בתוצאה של 20.75 מטר.
באולימפיאדת טוקיו שנערכה באוגוסט סיים במקום 28 בהדיפת כדור ברזל בתוצאה של 19.73 מטר.
ביוגרפיה > 2022

באליפות העולם באולם שנערכה בבלגרד שבסרביה במרץ סיים במקום 12 בהדיפת כדור ברזל בתוצאה של 20.33 מטר.
ביוגרפיה > 2024

באליפות אירופה שנערכה ברומא שבאיטליה ביוני סיים במקום 12 בהדיפת כדור ברזל בתוצאה של 19.45 מטר.
ביוגרפיה > 2025 > סגן אלוף אירופה באולם

באליפות אירופה באולם שנערכה באפלדורן שבהולנד במרץ זכה במדליית כסף בהדיפת כדור ברזל בתוצאה של 21.04 מטר, אחרי אנדריי טואדר מרומניה (21.27 מטר) ולפני תומאש סטאנק מצ'כיה (20.75 מטר).
שיאים אישיים > אצטדיון

הדיפת כדור ברזל: 20.94 מטר (2020)
שיאים אישיים > אולם

הדיפת כדור ברזל: 21.49 מטר (2025), שיא שוודיה
מיגל ברנרדו

| --- | --- |
מיגל ברנרדו במהלך ריאיון בספטמבר 2018
מיגל ברנרדו במהלך ריאיון בספטמבר 2018
 לידה:  12 בדצמבר 1996 (בן 28) ולנסיה, ספרד ספרד
 שם לידה:  מיגל ברנרדו דואטו
 מדינה:  ספרד
 תקופת הפעילות:  מ-2016
 עיסוק:  שחקן
 מקום לימודים:  האקדמיה האמריקאית לאמנויות הדרמה  מכללת סנטה מוניקה
 בן זוג:  איתנה (2019–הווה)
 פרופיל ב-IMDb
מיגל אנחל ברנרדו דואטו (בספרדית: Miguel Ángel Bernardeau Duato; נולד ב-12 בדצמבר 1996) הוא שחקן ספרדי, אשר זכה להצלחה עולמית בזכות השתתפותו בסדרה "אליטה".
ביוגרפיה

ברנרדו נולד בוולנסיה, ספרד ב-12 בדצמבר 1996. הוא בנם של מפיק הטלוויזיה, מיגל אנחל ברנרדו מאסטרו והשחקנית, אנה דואטו. יש לו אחות צעירה, בשם מריה ברנרדו דואטו, גם היא שחקנית.
לאחר לימודי התיכון, נסע לארצות הברית ללמוד משחק בסנטה מוניקה קולג' (אנ') ולאחר מכן המשיך את לימודי המשחק באקדמיה האמריקאית לאמנויות הדרמה בלוס אנג'לס, קליפורניה.
קריירה

בשנת 2016 קיבל את תפקידו הראשון כשחקן אורח בסדרת הדרמה "Cuéntame cómo pasó"; בה משמש אביו כמפיק ואימו משחקת שם כאחת הדמויות הראשיות. בשנת 2017 שיחק בסרט הקומדיה "חתונה על תנאי" לצדם של חאווייר קמארה וג'ורג'ינה אמורוס.
בשנת 2018 זכה ברנרדו להכרה ולהצלחה עולמית בזכות תפקידו הראשי בתור גוזמן נונייר אוסונה, בסדרה "אליטה" של נטפליקס. ברנרדו המשיך לשחק בסדרה עד העונה הרביעית של הסדרה.
כמו כן, השתתף בשלל סדרות טלוויזיה כדוגמת "Inhibidos" ו-"Sabuesos".
בשנת 2020 התארח בסדרת הדרמה המשפטית "קארונטה" ברשת אמזון פריים וידאו. בשנת 2021 גילם את דמותו של אינאקי בסדרה "Todo lo otro"; אחת הסדרות הספרדיות הראשונות בשירות הסטרימינג של HBO Max. באותה שנה שיחק בסרט הדרמה הספרדי-גרמני "Josefina" בדמותו של סרחיו לופז.
בשנת 2022 ישחק ברנרדו בסדרת הדרמה והמסתורין הגרמנית "1899"; אודות קבוצה של מהגרים אירופאים שעוזבת את לונדון על ספינת קיטור במטרה להתחיל חיים חדשים בעיר ניו יורק, אך כאשר הם נתקלים באוניית מהגרים אחרת שנסחפת על פני הים הפתוח, הם מגלים שהם נקלעו לסיוט בל ישוער. הסדרה עתידה לעלות לפלטפורמות של נטפליקס בסוף שנת 2022.
בשנת 2023 ברנרדו עתיד לככב בתפקיד הראשי בסדרה המוזיקלית "La última" בדיסני+, לצדה של בת זוגו איתנה.
חיים אישיים

מאז נובמבר 2018, הוא יוצא עם הזמרת-יוצרת הספרדייה, איתנה. הם עברו לגור יחד בספטמבר 2021, בבית בשווי 750,000 יורו במדריד.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | חתונה על תנאי | דניאל "דני" קסטרו |  |
| 2018 | Ola de crímenes | ג'ולן |  |
| 2021 | Josefina | סרחיו לופז מיראדור |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | Cuéntame cómo pasó | אלפואנטה | פרק: "70 minutos" |
| 2017 | Inhibidos | אנטוניו "טוני" טורס זפטה | תפקיד ראשי; 7 פרקים |
| 2018 | Sabuesos | אייזק | תפקיד ראשי; 8 פרקים |
| 2018–2021 | אליטה | גוזמן נונייר אוסונה | תפקיד ראשי (עונות 1–4); 32 פרקים |
| 2020 | קארונטה | חאווייר סאז פרגואה | פרק: "La laguna Estigia" |
| 2021 | Todo lo otro | אינאקי | 4 פרקים |
| 2021 | Playa Negra | הוגו | תפקיד ראשי; 8 פרקים |
| 2022 | La última | דיאגו | מיני-סדרה |
| 2022 | 1899 | אנחל | תפקיד ראשי; 8 פרקים |
| 2024 | זורו | דייגו דה לה וגה | תפקיד ראשי; 10 פרקים |
| TBA | Querer |  | סדרת טלוויזיה עתידית של Movistar Plus+ |
הערות שוליים

↑  Miguel Bernardeau, IMDb
↑  KURANDA, Kuranda (ב־European Spanish)
↑  Elite (TV Series 2018– ), IMDb (באנגלית אמריקאית)
↑  Cuéntame (TV Series 2001– ), IMDb (באנגלית אמריקאית)
↑  Inhibidos (TV Series 2017– ), IMDb (באנגלית אמריקאית)
↑  Sabuesos, 2018-07-31, נבדק ב-2021-06-24
↑  Aitana y Miguel Bernardeau confirman su relación en Instagram, ELMUNDO, ‏2019-08-19 (בספרדית)
↑  EL PERIÓDICO, Aitana y Miguel, un amor sin "problemita", elperiodico, ‏2019-08-18 (בספרדית)
| --- | --- |
בקרת זהויות :  GND: 126753415X  VIAF: 22166289813100460655   WorldCat (עם VIAF): 22166289813100460655
קבר אהרון (ירדן)

ג'בל הארון (משמאל) כפי שנצפה מהכפר טייבה, מדרום לפטרה
קבר אהרן בירדן הוא אחד האתרים האפשריים לציון מקום קבורתו של אהרן הכהן, אחיו של משה, על פי המסורת היהודית, הנוצרית והמוסלמית. יום מותו של אהרן, א' באב, מצוין במפורש בספר במדבר, פרק ל"ג, פסוק ל"ח.
לפי התורה, ציון מקום קבר אהרן אפשרי בשני מקומות שונים. האחד, בו עוסק ערך זה, הוא המבנה בג'אבל הארון והשני הוא במוסרות. אתרים אפשריים נוספים הם בהר צין או אזור קדש ברנע.
היסטוריה ותיאור

המבנה הנוכחי בג'בל הארון מתוארך לסוף המאה החמש עשרה לספירה, לתקופת שלטונו של הסולטן קלאוון. לוח עם כיתוב בערבית מעל הכניסה מציין שהמקום הקדוש נבנה על ידי מוחמד, בנו של קלאון, סולטן מצרים בפקודת אביו, בשנת 739 של ההג'רה (בערך 1363 לספירה) ושוחזר מאוחר יותר, בסביבות 1495 לספירה.
המאוזוליאום מורכב מחדר וחצר קטנה. כיפה לבנה מכסה את כל החדר הראשי. בתוך אולם התפילה הקטן, מכוסה בבד ירוק, נמצאת אבן המצבה. המקום קדוש לאסלאם מאז שהנבטים ישבו בפטרה.
המבנה נמצא בנקודה הגבוהה ביותר באזור פטרה בגובה 1350 מ'.
חפירות המנזר הביזנטי

השביל המוביל לציון הקבר עובר ליד שרידי מנזר וכנסייה הנמצאים במישור מתחת לפסגה.
את השרידים חקרו בתחילת שנות ה-90' רוברט שיק וגלן פיטרמן, ולאחר מכן, בין השנים 1997 ועד 2002, עסק בכך פרויקט ג'בל הארון הפיני (FJHP) שחפרו במתחם וקבעו שהוא מורכב מכנסייה, קפלה וחצרות קשורות, כולל אפשרות לאכסניית צליינים. ה-FJHP מצא ראיות לכך שהכנסייה הוקדשה לקדוש אהרן.
באתר שני מבנים: הראשון במידות של 13.2 מ' × 22.6 מ' בתוכנית הבזיליקה, והוא מורכב מאולם מרכזי ושני אגפים, שהופרדו בתחילה בשתי שורות בנות 7 עמודים כל אחת שהוחלפו מאוחר יותר בעמודי תמך. המרחק בין העמודים היה כ-2.50 מ'. במבנה היה מחראב פנימי עם שני חדרים צדדיים, גבוה בשתי מדרגות מעל מפלס החדר הראשי. כאשר המקום נהרס, באירוע לא ידוע, הוא נבנה מחדש ובוצעו בו שינויים, כולל הצבת עמודי תמך במקום העמודים.
מצפון לבניין זה, נמצאו חורבותיה של קפלה ביזנטית. ההריסות חשפו מבנה עם אולם כניסה בגודל 6.40 מ' × 16 מ' ובו דלתות פנימיות. הקפלה נבנתה כנראה במאה ה-4 או לאחר מכן.
הכנסייה היא חלק ממנזר בשטח של 75 מ' × 45 מ' ובמקום נמצאו גם שרידי שיש מהמקדש וגם רצפות ופסיפסים שתוארכו מהמאה ה-6 לספירה. הציורים בפסיפס כללו סצנות ציד של בעלי חיים טורפים וצורות גאומטריות.